Интернет йталзапытуа абазаква гвы арымтуа йгьгIанырымжьзапI асоциал сетьква рпны «Абаза АдкIылара» шгIаншаз. Апхъапхъа ауи «Вконтакте» йтакву йырбатI – ауаъа адкIылра асквш 2012 май йгIашIарышвта йырдыритI йаргьи 3000-гIв райхIа алалхьатI. «Одноклассники» йангIатал адкIылра мызквакIла гIвзачвата 3200-гIв азнакIкIытI. «Фейсбук» апны агвып гIаншищтара дукI гьцIуам, ауаса ауаъагьи швкIгIвы раъара тшадыркIылтI. «Фейсбук» алкIгIаракви азаман айшыси гIаупхьадзарыквын ауыгьи гьпхьадзара хвыцым.
«Абаза АдкIылра» анапаква уанрыпхьауа угвы йгIанамгкIва амаль гьамам ари агвып гIанзыршаз зуагIахъа бзи йызбауа, абазаква йырзынарху зымгIва зымагIальамату шгIвычIвгIвысу. Йаргьи йудырырныс утахъхитI: йырмагIныйа ауат?